Ինչո՞ւ չհարցրին Էվանսին

«Ինչո՞ւ չհարցրին Էվանսին» (), Ագաթա Քրիստիի գրած դետեկտիվ վեպ, առաջին անգամ հրատարակվել է 1934 թվականին Collins Crime Club հրատարակչության կողմից։ Ռուսաստանում նույնպես հրատարակվել է «Ինչո՞ւ չեք կանչում Ուիլբիին» և «Պատասխանը գիտի Էվանսը»։

Սյուժե 
Փոխերեցի որդի Բոբբի Ջոնսը գոլֆ է խաղում ծանոթ բժիշկի հետ։ Գնդակի համար նա մոտենում է առափի եզրին և նկատում է ներքևում պառկած մարդու։ Բոբբիի ընկերը շտապում է օգնություն կանչելու, իսկ Բոբբին մնում է ընկած մարդու կողքին։ Շուտով նա մահանում է, բայց մահանալուց առաջ նա հասցնում է արտաբերել հետևյալը․ «Ինչո՞ւ նրանք չեն հարցրել Էվանսին» ()։ Այդ և ևս մեկ գեղեցիկ կնոջ նկար, որը գտնվել է նրա գրպանից, նրա անձնականի մութ անկյունների բացելու միակ բանալիներն են։ Բոբբիին փոխարինելու է գալիս մեկ այլ մարդ, Ռոջեր Բասսինգտոն–ֆրենչ անունով, և առաջարկում է մինչև օգնության հասնելը մնալ մարմնի մոտ։

Մահացածին բացահայտում է նրա քույր Ամելիա Կեյմանը։ Եղբորը անվանում էին Ալեքս Պրիչարդ։ Նա խոստովանում է, որ նկարում պատկերված է հենց ինքը, իսկ Բոբբին զարմանում է, թե ինչպես է այդպիսի գեղեցկուհուց վերածվել գռեհիկ կնոջ։

Բոբբի ընկերուհի Ֆրենկին ցանկություն է հայտնում պարզել, թե որն է այդ մարդու մահվան գաղտնիքը։ Նրանք սկսում են հետաքննությունը։ Այդ ընթացքում Բոբբիի վրա մահափորձ է կատարվում։ Երիտասարդները հասկանում են, որ գտնվում են ճիշտ ուղու վրա։

Վեպի հերոսներ 
 Ռոբերտ «Բոբբի» Ջոնս — Մարչբոլտ քաղաքի փոխերեցի որդին
 Լեդի Ֆրենսիս «Ֆրենկի» Դերվուենտ — լորդ Մարչինգտոնի դուստրը
 Բժիշկ Թոմաս — Բոբբիի խաղընկերը գոլֆում
 Փոխերեց Մարչբոլտ — Բոբբիի հայրը
 Ալեքս Պրիչարդ, նույն ինքը՝ Ալան Կարստեյրսը — զոհ
 Լեո և Ամալիա Կեյման — Ալեքս Պրիչարդի հեռավոր եղբայրը և քույրը
 Ջորջ Արբետնոտ — Ֆրենկիի ընկերը
 Բաջեր Բիդոն — Բոբբիի ընկերը
 Հենրի և Սիլվիա Բասինգտոն–ֆրենչ — ամուսիններ Միրովեից, Գեմպշիր
 Ռոջեր Բասսինգտոն–ֆրենչ — Հենրիի եղբայրը
 Բժիշկ Նիկոլսոն — կանադացի, Միրովեի առողջարանի ղեկավարը
 Մոյրա Նիկոլսոն — նրա կինը
 Միսսիս Ռիվինգտոն — Սևեջի ընկերը

Գրականագիտության կարծիքներ  
 Նյու Յորք Թայմս () թերթի կողմից 1935 թվականի սեպտեմբերի 18–ին հրատարակված գրքային տեսությունում նրանք վեպի մասին արտահայտվել են հետևյալ կերպ․ «Ֆրենկին և Բոբբին այդքան էլ խելացի չէին, ինչպես սիրողական–հետազոտությունների ժամանակ վեպի մյուս հերոսները, բայց դուք նրանց հաստատ կհավանեք, և դուք կարող եք ներել Ագաթա Քրիստիին, որ նա ոչ մի անգամ վեպում դեր չի տվել Էրքյուլ Պուարոյին»։
 1934 թվականի սեպտեմբերի 16֊ին «The Observer» թերթը «Պատասխանը գիտի Էվանսը» վեպի գրակախոսությունը սկսել է հետևյալ բառերով․ «վերջին վեպում Ագաթա Քրիստին հետաքրքրաշարժ համեմունք է ավելացրել», իսկ եզրափակման համար գրում է, որ «պատմողականը շատ վառ է ընթանում», իսկ «պատմությունը սուր զարգացումներ է պարունակում»։

Էկրանավորում 
 London Weekend Television (LWT) հեռուստաընկերությունը վեպը էկրանավորել է 1980 թվականին։ Դրվագային դերերից մեկում, Միսսիս Ռիվինգտոն, խաղացել է Ջոան Հիկսոնը, ով ապագայում կմարմնավորեր BBC֊ում Միսս Մարպլ հեռուստասերիալում համանուն դերը։
 2009 թվականին վեպը բրիտանական Մարպլ Ագաթա Քրիստի հեռուստասերիալի ֆիլմերից մեկի հիմքն է հանդիսացել։ Սցենարը զգալիորեն տարբերվում է օրիգինալից, քանի որ անձնակազմի մեջ հայտնվում է Միսս Մարպլը և սյուժեն հարմարվում է նոր հերոսուհուն։ Միսս Մարպլը խաղացել է Ջուլիա Մակքենզիի դերը։

Ծանոթագրություններ

Արտաքին հղումներ 
 Դետեկտիվ ֊ հնարավոր եզրին
 Ագաթա Քրիստիի գրքեր․ Ինչո՞ւ չեն հարցնում Էվանսին

Ագաթա Քրիստիի վեպեր
1934 վեպեր
Հեռուստաշոուների հիմք ծառայած վեպեր
Էկրանավորված բրիտանական վեպեր
Անգլերեն գրքեր
Անգլերեն գրականություն